זקן עברי
זקן עברי מה יש לו בחייו?; יש לו רב. יש לו כל צרכיו; שסידרו לו ילדיו.; פיליפינית יושבת עמו בגינה; מאזינה בפנים חתומות; לתלונות שאיננה מבינה.; בולגרייה טורחת במטבחו; על תבשילים זרים; שאינם ערבים לחכו.; זקן עברי מה יש לו בחייו?; יש לו רב. יש לו כל צרכיו; שסידרו לו ילדיו.; אפריקאי גאוותן מנקה; בלי חשק את ביתו,; קולומביאנית אחראית; על ניקיון גופו ומיטתו,; פולנייה שומרת את שנתו.; זקן עברי מה יש לו בחייו?...; סיני טוב-ידיים עומד לרשותו; כל אימת שמתקלקל דבר,; נסדק או נשבר בביתו.; זקן עברי מה יש לו בחייו? ; יש לו כל מה שקנו לו ילדיו.; וכשהוא על ערש-דווי; סועדים אותו תמורת שכר; והוא כזר שמת בניכר.; 